เมื่อวานผมให้อาหารแมวจรจัดน้องแมวงับพลาดมาโดนมือเข้าเป็นแผลเล็กมีเลือดซึมนิดหน่อยวันนี้ผมเลยไป รพ.ประจำจังหวัดคุณดูแผลและถามประวัติการฉีดวัคซีนผมเคยฉีดวัคซีนครบเซ็ททั้งพิษสุนัขบ้าและบาททะยักไปแล้วเมื่อปี2562 คุณจึงบอกว่าไม่จำเป็นต้องฉีดเพิ่มเพราะแผลไม่ฉกรรจ์และเพิ่งฉีดยาครบไม่นาน ซึ้งคุณพูดส่งท้ายว่าวัคซีนสามารถป้องกันได้5ปี ผมเป็นคนขี้ระแวงเลยสงสัยในคำวินิจฉัยคุณว่าเป็นจริงไหมครับเพราะที่เคยอ่านคือ แม้ฉีดครบถ้าโดนกัดอีกก็ต้องฉีดเข็ม1ในระยะ6เดือน2เข็มถ้ามากกว่านั้น ถ้าคำวินิจฉัยคุณไม่น่าเชื่อถือผมจะไปฉีดที่คลินิกเพราะทาง รพ. ไม่ยอมฉีดให้ครับ
สวัสดีค่ะ ถ้าเป็นกรณีวัคซีนป้องกันบาดทะยักนั้น การฉีดกระตุ้นจะทำเมื่อฉีดเข็มล่าสุดมาเกิน 5 ปี กรณีเป็นแผลเสี่ยง เช่นแผลโดนสัตว์กัดจนมีเลือดออก แผลตะปูตำลึก แผลที่สัมผัสกับดินโดยตรงส่วนวัคซีนป้องกันพิษสุนัขบ้านั้น จะฉีดกระตุ้นกรณีถูกกัดมาภายใน 6 เดือน โดยจะกระตุ้น 1 เข็ม และถ้าเกิน 6 เดือนกระตุ้น 2 เข็มห่างกัน 3 วันจากที่กล่าวมานั้น ไม่แน่ใจว่าแพทย์หมายถึงเพียงแค่วัคซีนป้องกันบาดทะยักอย่างเดียวหรือไม่ เพราะจริงๆแล้วถ้าฉีดวัคซีนป้องกันพิษสุนัขบ้ามาตั้งแต่ปี 2562 ก็น่าจะได้รับการกระตุ้นไปด้วย แนะนำการนำสมุดวัคซีนกลับไปสอบถามแพทย์ซ้ำเรื่องวัคซีนป้องกันพิษสุนัขบ้าค่ะ